cyanic-selkie/wikianc huggingface dataset:
Jaijaidin
Τοποθεσία
Στο Νότιο Κτίριο έχει τρεις ορόφους. Το ισόγειο στεγάζει το τμήμα εκτύπωσης το εμπορικό τμήμα, το τμήμα κυκλοφορίας και τη ρεσεψιόν. Ο πρώτος όροφος είναι ανοιχτό για τους επισκέπτες. Το δωμάτιο Κλίντον είναι η αίθουσα στρογγυλής τραπέζης. Άνοιξε επίσημα από τον πρέσβη των ΗΠΑ Μπαγκλαντές Πατρίσια Μπουτένις. Το Δωμάτιο Μαχαθίρ είναι το μέρος που οργανώνονται τα εργαστήρια. Το στούντιο Μονρόε χρησιμοποιείται για την στημένη φωτογράφηση για την εφημερίδα και για εγγραφή τηλεοπτικών προγραμμάτων. Περιέχει επίσης την αίθουσα Χίτσκοκ, ένα κινηματογράφο 40 θέσεων. Στη συνέχεια, περιέχει τη Γκαλερί του Πικάσο και το Καφέ Τσε. Αυτό είναι το μέρος για το δημοφιλές άρθρο ψυχαγωγίας "10 λεπτά στο Καφέ Τσε". Ο δεύτερος όροφος είναι ο χώρος εργασίας για τους δημοσιογράφους. Τα τμήματα ειδήσεων, σύνταξης, πληροφορικής και φωτογραφίας στεγάζονται εδώ. Αυτός ο όροφος έχει 176 γραφεία για τους Δημοσιογράφους.
Το Βόρειο Κτίριο έχει δύο ορόφους. Η αποθήκη χαρτιού εκτύπωσης είναι στο ισόγειο. Οι εγκαταστάσεις παραγωγής ηλεκτρικής ενέργειας επίσης στεγάζονται εκεί. Ο πρώτος όροφος έχει κοιτώντες με 44 κρεβάτια. Αυτή η εγκατάσταση εστίας είναι για τους μαθητές από απομακρυσμένες περιοχές της χώρας που έχουν προσκληθεί από την εφημερίδα για μια σύντομη επίσκεψη στην Ντάκα για να λάβουν μια πρακτική ιδέα της εσωτερικής δομής μιας καθημερινής εφημερίδας. Η εφημερίδα προσφέρει δωρεάν σύντομα μαθήματα για τους φοιτητές επίσης. Αυτό το πάτωμα έχει επίσης τη καντίνα Μάο.
Άλλες πληροφορίες
Η Jaijaidin έχει εισάγει τον εορτασμό της Ημέρας της Αγάπης (ভালবাসা দিবস, Bhalobasha Dibôsh, Ημέρα του Αγίου Βαλεντίνου) στις 14 Φεβρουαρίου. Η Jaijaidin εισήγαγε επίσης ειδικά θέματα με άρθρα από τους αναγνώστες. Ειδικά περιοδικά γράφονται από αρκετά άτομα, και αυτά τα περιοδικά βοηθούν στη δημιουργία χιλιάδων ελεύθερων συγγραφέων στο Μπαγκλαντές. Η εφημερίδα είναι ο χώρος γραφής για τους περισσότερους μη κατοικώντες Μπαγκλαντεσιανούς. Δίπλα από την εισαγωγή της Ημέρα του Αγίου Βαλεντίνου ήταν η πρώτη εφημερίδα του Μπαγκλαντές που απέκτησε δική της ιστοσελίδα. Ως εβδομαδιαία εφημερίδα η Jaijaidin εισήγαγε για πρώτη φορά την ιδέα της Δημοσκόπησης του Αναγνώστη για να εκλέξει τους πιο δημοφιλείς καλλιτέχνες.
Εξωτερικοί σύνδεσμοι
Κατηγορία:Εφημερίδες με τόπο έκδοσης το Μπανγκλαντές
Κιμωλία
Ο όρος κιμωλία μπορεί να αναφέρεται στα:
Νώε
Ο Νώε (εβραϊκά נוֹחַ, αραβικά نوح) ήταν ο δέκατος και τελευταίος πριν τον κατακλυσμό πατριάρχης των Εβραίων.
Η καταγωγή του και ο βίος του αναφέρονται στο πρώτο βιβλίο της Παλαιάς Διαθήκης, τη Γένεση. Σύμφωνα με αυτό, ο Νώε ήταν γιος του Λάμεχ και εγγονός του Μαθουσάλα (ε΄ 22-32). Ως ο μοναδικός δίκαιος και ευσεβής άνθρωπος της εποχής του, ο Νώε κατασκεύασε με υπόδειξη του Θεού τη γνωστή ως Κιβωτό του Νώε, μέσα στην οποία διασώθηκε από τον κατακλυσμό, που επέφερε ο Θεός για να τιμωρήσει το ανθρώπινο γένος. Μαζί του διασώθηκαν τα μέλη της οικογένειάς του και από ένα ζευγάρι από κάθε είδος ζώου που υπήρχε πάνω στη Γη. Μόλις σταμάτησε ο κατακλυσμός και η κιβωτός του προσάραξε στην κορυφή του όρους Αραράτ, ο Νώε βγήκε και προσέφερε θυσία ευχαριστίας στον Θεό, αφού έχτισε βωμό. Πρόκειται για τον πρώτο βωμό που αναφέρεται στη Βίβλο. Από τους τρεις γιους του Νώε, τον Σημ, τον Χαμ και τον Ιάφεθ κατάγονται σύμφωνα με τη Βίβλο όλοι οι σημερινοί λαοί της Γης: Από τον Σημ κατάγονται οι σημ-ίτες (Άραβες, Εβραίοι, κλπ.), από τον Ιάφεθ οι Ινδοευρωπαίοι («Άριοι») και από τον Χαμ οι μαύροι κάτοικοι της Αφρικής.
Εκτός από την ιστορία με τον κατακλυσμό, ο Νώε αναφέρεται και ως ο πρώτος αγρότης και πρώτος καλλιεργητής της αμπέλου. Μεθυσμένος αφού ήπιε το κρασί της, αποκοιμήθηκε γυμνός μέσα στη σκηνή του. Ο Χαμ τον είδε γυμνό και ειδοποίησε τους αδελφούς του, οι οποίοι τον κάλυψαν ενώ απέστρεφαν το βλέμμα τους. Εκείνη τη στιγμή ο Νώε ξύπνησε και καταράστηκε τον γιο του Χαμ, τον Χαναάν, με αιώνια δουλεία, ενώ έδωσε την ευλογία του στους Σημ και Ιάφεθ (Γένεσις θ΄ 20-27). Αυτή η βιβλική αναφορά χρησιμοποιήθηκε στη χριστιανική εποχή, τον 18ο και 19ο αιώνα στην Αμερική, για να δικαιολογήσει τον θεσμό της δουλείας ειδικά ως προς τους μαύρους, δίνοντάς του μια «βιβλική έγκριση». Μέχρι και το 1964, ο γερουσιαστής Ρόμπερτ Μπερντ της Δυτικής Βιρτζίνια διάβασε το απόσπασμα της ιστορίας του Νώε (υπάρχει στα πρακτικά) στη Γερουσία των ΗΠΑ ως δικαιολόγηση της στάσεώς του ενάντια στην Πράξη των Πολιτικών Δικαιωμάτων του 1964 (Civil Rights Act), καταλήγοντας: «Ο Νώε έκρινε αρμόζον να προβεί σε διακρίσεις κατά των φυλετικών απογόνων του Χαμ.»
Μετά τη σωτηρία του από τον κατακλυσμό, ο Νώε έζησε άλλα 350 χρόνια, και συνολικά απεβίωσε σε ηλικία 950 ετών. Ο Νώε είναι άγιος και της Ορθόδοξης Εκκλησίας, ως «Νώε ο δίκαιος» και η μνήμη του εορτάζεται την Κυριακή των Προπατόρων, αφού ως πρόγονος όλων των ανθρώπων μετά τον κατακλυσμό ήταν και προπάτορας του Ιησού Χριστού.
Εξωτερικοί σύνδεσμοι
Νωε Νωε Νωε Νωε Κατηγορία:Αγρότες Νωε Κατηγορία:Θρυλικοί προγεννήτορες
570 Κύθηρα
Τα Κύθηρα (Kythera) είναι ένας μεγάλος αστεροειδής στην εξωτερική περιοχή της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,604. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήραν το όνομά τους από τη νήσο Κύθηρα.
Φυσικά χαρακτηριστικά
Η μέση διάμετρος των Κυθήρων εκτιμάται σε 102,80 χιλιόμετρα. Ο φασματικός τύπος τους είναι T, ενώ το άλβεδό τους είναι 0,050. Τα Κύθηρα περιστρέφονται γύρω από τον εαυτό τους μία φορά κάθε 8 ώρες και 7 λεπτά.
Εξωτερικοί σύνδεσμοι
Κυθηρα
Βαρθολομαίος Α΄ Γκίζι
Ο Βαρθολομαίος Α΄ Γκίζι (ιταλικά: Bartolommeo Ghisi, πέθανε το 1303) Βενετός ευγενής μέλος της Οικογένειας Γκίζι ήταν δεύτερος κύριος της Τήνου και της Μυκόνου στη Λατινική Αυτοκρατορία (1277 - 1303). Ο Βαρθολομαίος Α΄ Γκίζι ήταν γιος και διάδοχος του Ανδρέα Γκίζι. Ο πατέρας του κατέκτησε τα νησιά με τον αδελφό του Ιερεμία Γκίζι (1207) και κυβέρνησε την Τήνο και τη Μύκονο υπό την υψηλή κυριαρχία του Δούκα του Αιγαίου Μάρκου Σανούδου. Ο Βαρθολομαίος πέθανε υπέργηρος (1303), αφού καταγράφεται από το 1290 σαν "άνδρας μεγάλης ηλικίας". Λίγο πριν τον θάνατο του (1303) ο Βαρθολομαίος Α΄ Γκίζι πήρε δώρο από τους Βενετούς την Κέα και τη Σέριφο, ο γιος του Γεώργιος Α΄ Γκίζι που κληρονόμησε και τα τέσσερα νησιά.
Πηγές
Κατηγορία:Οικογένεια Γκίζι
Ιαπωνικό αεροπλανοφόρο Σινάνο
Το Σινάνο (信濃), που ονομάστηκε έτσι από την αρχαία Επαρχία Σινάνο, ήταν αεροπλανοφόρο του Ιαπωνικού Αυτοκρατορικού Ναυτικού κατά την διάρκεια του Β' Παγκοσμίου Πολέμου. Αρχικά άρχισε η ναυπήγησή του ως το τρίτο θωρηκτό της κλάσης Γιαμάτο, όμως με μερικώς ολοκληρωμένη την γάστρα του μετατράπηκε σε αεροπλανοφόρο το 1942. Στα επόμενα δύο χρόνια το Σινάνο υπέστη μεγάλες μετατροπές ώστε να λειτουργήσει ως μεγάλο βοηθητικό αεροπλανοφόρο. Όταν ολοκληρώθηκε είχε εκτόπισμα με πλήρες φορτίο 72.000 τόνους, όντας το μεγαλύτερο αεροπλανοφόρο που είχε κατασκευαστεί μέχρι τότε.
Τέθηκε σε υπηρεσία τον Νοέμβριο του 1944, και επρόκειτο να μεταφερθεί από το Ναυτικό Οπλοστάσιο της Γιοκοσούκα στη Ναυτική Βάση του Κούρε ώστε να ολοκληρωθεί η μετασκευή. Στην διαδρομή το Σινάνο βυθίστηκε από το Αμερικανικό υποβρύχιο USS Archer-Fish 10 μέρες αφότου τέθηκε σε υπηρεσία. Η βύθιση είχε να κάνει με σημαντικά σχεδιαστικά σφάλματα, την απειρία του πληρώματος και τον κακό έλεγχο καταστροφών. Μέχρι σήμερα είναι το μεγαλύτερο πολεμικό πλοίο που έχει βυθιστεί από υποβρύχιο.
Σχεδίαση και κατασκευή
Το Σινάνο αρχικά σχεδιάστηκε ως το τρίτο θωρηκτό της κλάσης Γιαμάτο. Η καρίνα του άρχισε να ναυπηγείται τον Ιούνιο του 1940 στο ναυπηγείο της Γιοκοσούκα. Ονομάστηκε έτσι από την αρχαία Ιαπωνική Επαρχία Σινάνο, και θα ήταν ένα από τα τρία μεγαλύτερα θωρηκτά που κατασκευάστηκαν ποτέ. Στα μέσα του 1941, η κατασκευή του Σινάνο αναστάλθηκε προσωρινά, ώστε να χρησιμοποιηθεί το προσωπικό και ο εξοπλισμός για άλλα ναυτικά σχέδια εξ αιτίας των επικείμενων εχθροπραξιών. Αν είχε ολοκληρωθεί ως θωρηκτό, ο οπλισμός του θα ήταν σχεδόν πανομοιότυπος με αυτόν του Γιαμάτο και του Μουσάσι.
Μετά από τις καταστροφικές απώλειες της Ιαπωνίας στην Ναυμαχία του Μίντγουεϊ, στην οποία χάθηκαν τέσσερα από τα έξι αεροπλανοφόρα του στόλου, πάρθηκε η απόφαση να μετατραπεί το μη ολοκληρωμένο Σινάνο σε αεροπλανοφόρο. Η μετατροπή άρχισε τον Ιούνιο του 1942. Κατά την μετατροπή δόθηκε μεγάλη έμφαση στην θωράκιση του καταστρώματος πτήσης, παρόμοια με την σχεδίαση της Βρετανικής κλάσης Illustrious. Το κατάστρωμα πτήσης σχεδιάστηκε να αντέχει βόμβες 454 κιλών, τις μεγαλύτερες στο οπλοστάσιο του Αμερικανικού Πολεμικού Ναυτικού που μπορούσαν να φέρουν τα βομβαρδιστικά καθέτου εφορμήσεως. Το Σινάνο σχεδιάστηκε πρωταρχικά ως αεροπλανοφόρο υποστήριξης, με εκτεταμένες εγκαταστάσεις για επισκευές και μετασκευές αεροσκαφών. Το Σινάνο αυτό καθεαυτό, επρόκειτο να έχει ένα μικρό στόλο μαχητικών για αμυντικούς λόγους, αλλά δεν υπήρχε σκοπός να δρα ως αεροπλανοφόρο, παρά το μέγεθός του. Καθελκύστηκε επίσημα στις 5 Οκτωβρίου 1944, με Πλοίαρχο τον Τόσιο Άμπε. Με εκτόπισμα σε πλήρες φορτίο, 72.000 τόνους, το Σινάνο ήταν το μεγαλύτερο αεροπλανοφόρο που φτιάχτηκε ποτέ, μέχρι που ξεπεράστηκε με την καθέλκυση του USS Forrestal το 1954, το οποίο είχε εκτόπισμα 80.000 τόνους.
Η ίδια η ύπαρξη του πλοίο φυλάσσονταν ως μυστικό. Χτίστηκε ένας ψηλός φράκτης στις τρεις πλευρές της δεξαμενής, και αυτοί που εργάζονταν για την μετατροπή ήταν περιορισμένοι στο σύμπλεγμα των ναυπηγείων. Όποιος μιλούσε για το νέο αεροπλανοφόρο αντιμετώπιζε σοβαρές ποινές (έως και θάνατο). Και ως αποτέλεσμα αυτού, το Σινάνο είναι το μόνο μείζων πολεμικό πλοίο που κατασκευάστηκε τον 20ό αιώνα και δεν φωτογραφήθηκε επίσημα κατά την διάρκεια της κατασκευής του.
Οπλισμός
Ο οπλισμός του Σινάνο διέφερε δραστικά από αυτόν των υπολοίπων Ιαπωνικών αεροπλανοφόρων. Ο κύριος αμυντικός οπλισμός του ήταν 16 διπλής χρήσης πυροβόλα των 127 χιλιοστών. Ο αντιαεροπορικός οπλισμός ήταν επίσης σημαντικός: 125 αντιαεροπορικά πυροβόλα των 25 χιλιοστών, και 336 εκτοξευτήρες αντιαεροπορικών ρουκετών των 127 χιλιοστών σε 12 28καννους πύργους. Το Σινάνο φτιάχτηκε ώστε να μπορεί να χωράει 120 αεροσκάφη στην 265 μέτρων γάστρα του.
Ερριέττα Μαρία της Γαλλίας
Η Βορειοαμερικανική Επαρχία του Μαίρυλαντ ονομάσθηκε προς τιμήν της, και το όνομα μεταφέρθηκε στη σημερινή αμερικανική πολιτεία Μαίρυλαντ.
Ιαπωνικό αεροπλανοφόρο Σινάνο
Ένταξη σε υπηρεσία και βύθιση
Στις 19 Νοεμβρίου 1944, το Σινάνο τέθηκε επίσημα σε υπηρεσία στη Γιοκοσούκα, έχοντας περάσει τους προηγούμενους δύο μήνες εξοπλιζόμενο και κάνοντας ελάσσονες δοκιμές. Ως αποτέλεσμα της αυξανόμενης ανησυχίας για την ασφάλειά του, εξαιτίας της υπερπτήσης ενός Αμερικανικού βομβαρδιστικού, η Ιαπωνική Ναυτική Διοίκηση διέταξε το Σινάνο να μεταβεί στο Κούρε, όπου θα ολοκληρώνονταν ο εξοπλισμός του. Η Ναυτική διοίκηση ήθελε το Σινάνο να μεταβεί στο Κούρε το αργότερο μέχρι τις 28 Νοεμβρίου. Ωστόσο, ο διοικητής του πλοίου, Πλοίαρχος Τοσίο Άμπε, ζήτησε παράταση της ημερομηνίας απόπλου. Η πλειοψηφία από τις υδατοστεγείς πόρτες δεν είχαν ακόμα εγκατασταθεί, και το πλοίο ελέγχονταν ακόμα για την υδατοστεγανότητά του. Ήθελε επίσης περισσότερο χρόνο για να εκπαιδεύσει το πλήρωμά του.
Ερριέττα Μαρία της Γαλλίας
Παιδική ηλικία
Η Ερριέττα Μαρία ήταν η μικρότερη κόρη του Ερρίκου Δ΄ της Γαλλίας και της δεύτερης συζύγου του, Μαρίας των Μεδίκων. Γεννήθηκε στο Παλάτι του Λούβρου στις 25 Νοεμβρίου του 1609, αλλά μερικοί ιστορικοί δίνουν ως ημερομηνία γέννησης την 26η Νοεμβρίου. Στην Αγγλία, όπου το Ιουλιανό ημερολόγιο ήταν ακόμα σε ισχύ, η ημερομηνία γέννησής της συχνά καταγράφεται ως 16 Νοεμβρίου. Η Ερριέττα Μαρία ανατράφηκε ως καθολική. Ως κόρη του Βουρβόνου βασιλιά της Γαλλίας, ήταν μια "Κόρη της Γαλλίας" (Fille de France) και μέλος του Οίκου των Βουρβόνων. Ήταν η μικρότερη αδελφή του μελλοντικού Λουδοβίκου ΙΓ΄ της Γαλλίας. Ο πατέρας της δολοφονήθηκε στις 14 Μαΐου 1610, στο Παρίσι, προτού η ίδια γίνει ενός έτους. Μεγάλωσε υπό την επίβλεψη της βασιλικής γκουβερνάντας Φρανσουάζ ντε Μοντεγκλά.
Ιαπωνικό αεροπλανοφόρο Σινάνο
Ένταξη σε υπηρεσία και βύθιση
Η αίτηση του Άμπε δεν έγινε δεκτή, και το Σινάνο απέπλευσε όπως ήταν προγραμματισμένο στις 28 Νοεμβρίου, συνοδευόμενο από τρία αντιτορπιλικά. Υπό την διοίκηση του Άμπε βρίσκονταν 2.176 αξιωματικοί και ναύτες. Στο πλοίο βρίσκονταν επίσης 300 εργάτες των ναυπηγείων και 40 υπάλληλοι πολίτες. Μεταφέρονταν επίσης 6 βάρκες αυτοκτονίας Σίνιο και 50 ρουκέτες αυτοκτονίας Όχκα. Οι διαταγές ήταν το πλοίο να καταπλεύσει στο Κούρε όπου θα ολοκληρώνονταν ο εξοπλισμός του και να αρχίσει την υπηρεσία του στην Εσωτερική Θάλασσα. Το Σινάνο επρόκειτο να μεταφέρει τις ρουκέτες Όχκα ανατολικά για την «ανακούφιση των Φιλιππινών». Ο Άμπε επρόκειτο να γίνει υποναύαρχος μόλις το Σινάνο ολοκλήρωνε τον εξοπλισμό του, και να πάρει υπό τις διαταγές του ένα στόλο επιθετικών αεροπλανοφόρων που κατασκευάζονταν στα ανατολικά. Παρότι το Σινάνο προορίζονταν για υποστηρικτικό αεροπλανοφόρο, είχε τον δικό του αεροστόλο, τον οποίο διοικούσε ο πλωτάρχης Γόχιο Σίγκα, βετεράνος της επίθεσης στο Περλ Χάρμπορ. Ο αεροστόλος του Σίγκα επρόκειτο να βρίσκεται στο Σινάνο όταν αυτό απέπλευσε για το Κούρε, ωστόσο τέσσερις από τους 12 λέβητες ήταν εκτός λειτουργίας λόγω έλλειψης ανταλλακτικών. Αυτό είχε ως αποτέλεσμα την μείωση της ταχύτητας από 27 σε 21 κόμβους, πολύ αργή για να απονηωθούν τα αεροσκάφη χωρίς επιπλέον άνεμο.
Ερριέττα Μαρία της Γαλλίας
Παιδική ηλικία
Αφότου η μεγαλύτερη αδελφή της, Χριστίνα, παντρεύθηκε τον Βίκτωρα Αμεδαίο Α΄ της Σαβοΐας το 1619, η Ερριέττα έλαβε την υψηλού κύρους προσφώνηση Madame Royale, η οποία χρησιμοποιείτο από τις περισσότερες πρεσβύτερες βασιλικές πριγκίπισσες στη γαλλική αυλή. Η Ερριέττα εκπαιδεύτηκε, μαζί με τις αδελφές της, στην ιππασία, τον χορό, και το τραγούδι, και έλαβε μέρος στα θεατρικά έργα στη Γαλλική αυλή. Αν και εκπαιδευτικά ιδιωτικά στη γραφή και την ανάγνωση, δεν ήταν γνωστή για τις ακαδημαϊκές της δεξιότητες· η πριγκίπισσα επηρεάσθηκε πολύ από τους Καρμελίτες της γαλλικής Αυλής. Το 1622, η Ερριέττα ζούσε στο Παρίσι σε μια αυλή 200 περίπου ατόμων, όπου συζητούντο γαμήλια σχέδια.
Ιαπωνικό αεροπλανοφόρο Σινάνο
Ένταξη σε υπηρεσία και βύθιση
Στις 21:00 στις 28 Νοεμβρίου, το αμερικανικό υποβρύχιο USS Archer-Fish, διοικούμενο από τον πλοίαρχο Τζόσεφ Φ. Ένραϊτ, εντόπισε την ομάδα του Σινάνο στο ραντάρ του. Παρότι το Σινάνο ήταν ταχύτερο από το Archer-Fish, το υποβρύχιο κατάφερε να μην το χάσει λόγω της τεθλασμένης πορείας του Σινάνο και των συνοδών πλοίων. Επιπλέον το Σινάνο είχε μειωμένη ταχύτητα λόγω μη λειτουργίας των 4 από τους δώδεκα λέβητων. Το Σινάνο αναγκάστηκε να μειώσει επιπλέον ταχύτητα λόγω της υπερθέρμανσης ενός τριβέα στον άξονα μιας προπέλας, υποχρεώνοντας των αντίστοιχο κινητήρα να μειώσει στροφές. Ο Άμπε είχε επιλέξει τεθλασμένη πορεία λόγω της υπόθεσης του ότι το Archer-Fish ήταν τμήμα Αμερικανικής «αγέλης» υποβρυχίων (wolf pack). Πίστευε ότι το Archer-Fish χρησιμοποιούνταν ως δόλωμα ώστε να απομακρύνει ένα αντιτορπιλικό συνοδείας, επιτρέποντας στα υπόλοιπα υποβρύχια να βάλλουν κατά του Σινάνο. Στην πραγματικότητα διέτεξε ένα από τα αντιτορπιλικά του να γυρίσει πίσω όταν διαπίστωσε ότι αυτό προσπαθούσε να εμβολίσει το Αμερικανικό υποβρύχιο, εν μέρει γιατί πίστευε ότι είχε αφεθεί η πλώρη του Σινάνο εκτεθειμένη σε ενέδρα.
Ερριέττα Μαρία της Γαλλίας
Η Ερριέττα Μαρία ως Βασίλισσα
Η Ερριέττα Μαρία και ο Κάρολος Α΄ της Αγγλίας παντρεύτηκαν στις 13 Ιουνίου 1625, σε μια περίοδο κατά τη διάρκεια της οποίας η ισπανόφιλη πολιτική της Αγγλίας αντικαταστάθηκε από μια γαλλόφιλη πολιτική. Μετά από μια αρχική δύσκολη περίοδο, εκείνη και ο Κάρολος δημιούργησαν μια ιδιαιτέρως στενή σχέση. Η Ερριέττα ποτέ δεν αφομοιώθηκε πλήρως μέσα στην Αγγλική κοινωνία, διότι εκείνη δεν μιλούσε Αγγλικά πριν τον γάμο, και κατά τη δεκαετία του 1640 είχε δυσκολία στο να γράφει και να μιλά τη γλώσσα. Αυτό, σε συνδυασμό με τις Καθολικές πεποιθήσεις της, τη σημάδεψε σαν διαφορετική και ενδεχομένως επικίνδυνη στη θρησκευτικά μισαλλόδοξη Αγγλική κοινωνία της εποχής, και οδήγησε στο να γίνει μια αντιδημοφιλής βασίλισσα στο ευρύ κοινό. Η Ερριέττα έχει δεχθεί κριτική ως ούσα μια "εγγενώς μη πολιτική, ημιμαθής και επιπόλαιη" μορφή κατά τη δεκαετία του 1630, ενώ κάποιοι άλλοι ισχυρίσθηκαν ότι ασκούσε έναν βαθμό προσωπικής εξουσίας μέσω ενός συνδυασμού της ευσέβειάς της, της θηλυκότητάς της, και της πατρωνίας των τεχνών εκ μέρους της.
Ιαπωνικό αεροπλανοφόρο Σινάνο
Ένταξη σε υπηρεσία και βύθιση
Στις 03:15 της 29ης Νοεμβρίου, το Archer-Fish καταδύθηκε, και δέκα λεπτά αργότερα εκτόξευσε έξι τορπίλες κατά του Σινάνο, με τις τέσσερις από αυτές να βρίσκουν στόχο στην δεξιά μεριά του πλοίου, μεταξύ του αντιτορπιλικού εξάρματος και της ισάλου. Ο Ένραϊτ αργότερα δήλωσε, ότι επίτηδες ρύθμισε τις τορπίλες ώστε να τρέχουν σε μικρό βάθος (3 μέτρα) ώστε να μπατάρει τον στόχο. Τα αντιτορπιλικά συνοδείας του Σινάνο καταδίωξαν το Archer-Fish, αναγκάζοντάς το να καταδυθεί βαθύτερα.
Ερριέττα Μαρία της Γαλλίας
Γάμος
Η Ερριέττα συνάντησε πρώτη φορά τον μελλοντικό σύζυγό της στο Παρίσι, το 1623, ενώ ταξίδευε προς την Ισπανία με τον Δούκα του Μπάκιγχαμ για να συζητήσουν έναν πιθανό γάμο με τη Μαρία Άννα της Ισπανίας– ο Κάρολος την είδε πρώτη φορά σε μια ημέρα διασκέδασης της Γαλλικής αυλής. Το ταξίδι του Καρόλου στην Ισπανία τελείωσε άσχημα, όμως, καθώς ο Φίλιππος Δ΄ της Ισπανίας απαίτησε να μεταστραφεί στον Καθολικισμό και να ζήσει στην Ισπανία για έναν χρόνο μετά τον γάμο ώστε να εξασφαλιστεί η συμμόρφωση της Αγγλίας με τους όρους της συνθήκης. Ο Κάρολος εξοργίστηκε, και με την επιστροφή του στην Αγγλία τον Οκτώβριο, εκείνος και ο Μπάκιγχαμ απαίτησαν ο Βασιλιάς Ιάκωβος να κηρύξει τον πόλεμο στην Ισπανία.
Ιαπωνικό αεροπλανοφόρο Σινάνο
Ένταξη σε υπηρεσία και βύθιση
Παρότι σοβαρή, η ζημιά στο Σινάνο αρχικά κρίθηκε ότι ήταν διαχειρίσιμη, και το πλοίο συνέχισε την πορεία του. Ωστόσο, το προοδευτικό πλημμύρισμα τις επόμενες τέσσερις ώρες έκανε το Σινάνο να πάρει κλίση προς τα δεξιά. Το πλήρωμα του Archer-Fish αργότερα ανέφερε ότι το Σινάνο είχε ήδη κλίση προς τα δεξιά λίγα λεπτά μετά αφότου δέχτηκε την τελευταία τορπίλη. Την αυγή, ο Πλοίαρχος Άμπε διέταξε να πλημμυρίσουν τρία λεβητοστάσια από την άλλη πλευρά ώστε να ελεγχθεί η κλίση. Το Σινάνο βρίσκονταν 60 χιλιόμετρα από το σημείο που είχε δεχτεί τις τορπίλες. Όμως η απόπειρα να ελεγχθεί η πλημμύρα απέτυχε κυρίως λόγω του ότι το πλήρωμα ήταν ανεπαρκώς εκπαιδευμένο στην διαχείριση καταστροφών.
Ερριέττα Μαρία της Γαλλίας
Γάμος
Αναζητώντας αλλού νύφη, ο Κάρολος κοίταξε προς τη Γαλλία. Ο Άγγλος πράκτορας Κένσινγκτον στάλθηκε στο Παρίσι το 1624 για να εξετάσει τη σύνδεση με τη Γαλλία, και ο γάμος τελικά διαπραγματεύθηκε στο Παρίσι από τον Τζέημς Χέυ, Κόμη του Καρλάιλ, και τον Χένρυ Ριτς, Κόμη του Χόλλαντ. Η Ερριέττα ήταν αρκετά νέα την περίοδο του γάμου της, αλλά όχι υπερβολικά αναφορικά με τις βασιλικές πριγκίπισσες της περιόδου. Οι απόψεις για την εμφάνιση της Ερριέττας ποικίλουν κάπως· η ανιψιά του συζύγου της, Σοφία του Αννόβερου σχολίασε λίγο μετά ότι τα "όμορφα πορτραίτα του Βαν Ντάικ μου είχαν δώσει μια τόσο καλή ιδέα για όλες τις κυρίες της Αγγλίας ώστε εξεπλάγην όταν είδα τη Βασίλισσα, την οποία είχα δει τόσο όμορφη και λιγνή, ήταν μια γυναίκα που είχε περάσει την ακμή της. Τα χέρια της ήταν μακριά και λεπτά, οι ώμοι της ασύμμετροι, και μερικά από τα δόντια της εξείχαν από το στόμα της σαν χαυλιόδοντες." Είχε, όμως, όμορφα μάτια, μύτη και επιδερμίδα.
Ιαπωνικό αεροπλανοφόρο Σινάνο
Ένταξη σε υπηρεσία και βύθιση
Στις 07:45, το Σινάνο έχασε όλη του την ισχύ ενώ έπαψε να κινείται λίγο μετά. ΣΤις 08:50, δύο από τα συνοδευτικά πλοία επιχείρησαν να το ρυμουλκήσουν από το πλάι μέχρι το Ακρωτήριο Ούσιο. Ωστόσο, τα δύο πλοία δεν ήταν αρκετά ώστε να διαχειριστούν την κλίση. Μετά από δύο προσπάθειες, το σχέδιο ρυμούλκησης εγκαταλείφθηκε. Στις 10:18, ο Άμπε έδωσε διαταγή να εγκαταλειφθεί το πλοίο, εκείνη την στιγμή το πλοίο είχε κλίση 30° προς τα δεξιά. Στις 10:57 στις 29 Νοεμβρίου το Σινάνο ανατράπηκε και βυθίστηκε 200 χιλιόμετρα νοτιοανατολικά του Σίνγκου, παρασέρνοντας 1.400 ναύτες και πολίτες εργάτες μαζί του. Ανάμεσα στους νεκρούς ήταν και ο Άμπε καθώς και οι δύο πλοηγοί του.
Ερριέττα Μαρία της Γαλλίας
Γάμος
Η νέα Βασίλισσα έφερε στην Αγγλία μαζί της μια μεγάλη ποσότητα ακριβώς αποκτημάτων· περιλαμβανομένων διαμαντιών, μαργαριταριών, δακτυλιδιών, διαμαντένιων κουμπιών, σατέν και βελούδινων φορεμάτων και κεντημένων καπών· 10.000 λίβρες πιάτων, πολυελαίων, πινάκων, βιβλίων, ενδυμάτων και σετ υπνοδωματίου για την ίδια, τις κυρίες επί των τιμών της, τους δώδεκα ιερείς ορατορίων και τους ακόλουθούς της.
Ιαπωνικό αεροπλανοφόρο Σινάνο
Μεταπολεμική ανάλυση της βύθισης
Σύμφωνα με μεταπολεμική ανάλυση που έγινε από την Ναυτική Τεχνική Αποστολή των Ηνωμένων Πολιτειών στην Ιαπωνία, το Σινάνο είχε σοβαρά ελαττώματα στη σχεδίαση. Ειδικότερα, ο σύνδεσμος της αντιβλητικής θωράκισης με το αντιτορπιλικό έξαρμα ήταν πολύ κακώς σχεδιασμένος. Όλες οι τορπίλες του Archer-Fish εξεράγησαν σε αυτό το σημείο. Επιπλέον η ισχύς από την έκρηξη των τορπιλών αποκόλλησε μία δοκό ή ένα από τα λεβητοστάσια. Η αποκολλημένη δοκός εμβόλισε τα τοιχώματα του πλοίου δημιουργώντας μία τρύπα ανάμεσα σε δύο λεβητοστάσια. Επιπροσθέτως, σημαντικό ρόλο έπαιξε η αποτυχία να ελεγχθεί η υδατοστεγανότητα. Οι επιζώντες ισχυρίστηκαν ότι δεν μπόρεσαν να ελέγξουν το πλημμύρισμα επειδή το νερό έμπαζε πολύ γρήγορα, ενώ μερικοί είπαν ότι είδαν ήλους ανάμεσα στις ραφές να σκάνε επιτρέποντας στο νερό να μπαίνει μέσα ορμητικά. Ο επιτελικός αξιωματικός ανέφερε ότι άκουσε τεράστιες ποσότητες νερού να εισέρχονται στο πλοίο λίγα μόλις λεπτά μετά που χτύπησε η τελευταία τορπίλη. Επιπλέον, η κλίση του πλοίου προς τα δεξιά είχε αποτέλεσμα οι αντλίες να ανέβουν πάνω από την στάθμη της θάλασσας, γεγονός που έκανε αδύνατη την διαχείριση της πλημμύρας και την μείωση της κλίσης ακόμα κι αν λειτουργούσαν κανονικά.
Ερριέττα Μαρία της Γαλλίας
Γάμος
Η Ερριέττα παντρεύθηκε τον Κάρολο με πληρεξούσιο στις 11 Μαΐου 1625, λίγο μετά την άνοδο του στο θρόνο. Παντρεύτηκαν τότε κανονικά στην Εκκλησία του Αγίου Αυγουστίνου, στο Κάντερμπρυ του Κεντ, στις 13 Ιουνίου 1625, αλλά η Καθολική θρησκεία της κατέστησε αδύνατη τη στέψη της με τον σύζυγο της σε Αγγλικανική τελετή· η Ερριέττα πρότεινε να τη στέψει ο Γάλλος Καθολικός Επίσκοπος του Μεντ, αλλά αυτό δεν έγινε δεκτό από τον Κάρολο και την Αυλή. Στην Ερριέττα επιτράπηκε να παρακολουθήσει τη στέψη του Καρόλου, σε μια διακριτική απόσταση. Στο τέλος, η αποτυχία της να στεφθεί την υποβίβασε στα μάτια των μαζών του Λονδίνου, αν και η φιλογαλλική πολιτική της Αγγλίας έδωσε τη θέση της σε μια πολιτική που υποστήριζε τις εξεγέρσεις των Γάλλων Ουγενότων, και μετά σε μια αποσύνδεση από την Ευρωπαϊκή πολιτική και την αύξηση των εσωτερικών προβλημάτων.
Ιαπωνικό αεροπλανοφόρο Σινάνο
Εξωτερικοί σύνδεσμοι
Κατηγορία:Πολεμικά πλοία της Ιαπωνίας
Ερριέττα Μαρία της Γαλλίας
Ο Καθολικισμός και η αυλή της Βασίλισσας
Η Ερριέττα είχε ισχυρές Καθολικές πεποιθήσεις, οι οποίες θα επηρέαζαν πολύ την περίοδο της ως βασίλισσα, και συγκεκριμένα τα πρώτα χρόνια μετά τον γάμο της. Ο Κάρολος αρεσκόταν να αποκαλεί την Ερριέττα Μαρία απλώς "Μαρία", ενώ ο Αγγλικός λαός την αποκαλούσε "Βασίλισσα Μαίρυ", υπαινισσόμενος τη συννονόματη Καθολική γιαγιά του Καρόλου. Η Ερριέττα Μαρία ήταν πολύ ανοιχτή σχετικά με τις Καθολικές της πεποιθήσεις, στο σημείο που ήταν "κατάφωρες" και "αδιάντροπες"· αντιτάχθηκε σε σχέδια να αναλάβουν τους μεγαλύτερους γιους όλων των Καθολικών οικογενειών με το σκοπό να τους αναθρέψουν ως Προτεστάντες, και επίσης διευκόλυνε τους Καθολικούς γάμους, διαπράττοντας ποινικό αδίκημα σύμφωνα με τον Αγγλικό νόμο της εποχής. Τον Ιούλιο 1626, η Ερριέττα σταμάτησε να προσεύχεται για τους Καθολικούς που είχαν πεθάνει στο δέντρο του Τάυμπερν, προκαλώντας μεγάλη συζήτηση επί του θέματος – οι Καθολικοί εκτελούνταν ακόμη στην Αγγλία τη δεκαετία του 1620, και η Ερριέττα ένιωθε παθιασμένη με την πίστη της. Εν ευθέτω χρόνω, η Ερριέττα προσπάθησε ανεπιτυχώς να μεταστρέψει τον Καλβινιστή ανιψιό της Πρίγκιπα Ροβέρτο κατά τη διάρκεια της παραμονής του στην Αγγλία.
Η Ερριέττα είχε φέρει μαζί της από τη Γαλλία μια μεγάλη και ακριβή ακολουθία, Καθολική εξ ολοκλήρου. Ο Κάρολος κατηγόρησε αυτήν τη Γαλλική συνοδεία για την κακή αρχή του γάμου του. Ο Κάρολος τελικά τους εκδίωξε από την αυλή στις 26 Ιουνίου 1626. Η Ερριέττα αναστατώθηκε πολύ, και αρχικά κάποιοι– περιλαμβανομένου του Επισκόπου του Μεντ– αρνήθηκαν να φύγουν, παραθέτοντας τις εντολές από τον Γάλλο Βασιλιά. Στο τέλος, ο Κάρολος αναγκάσθηκε να χρησιμοποιήσει ένοπλους φρουρούς για να τους απομακρύνουν με σωματική βία. Παρά τις διαταγές του Καρόλου, η Ερριέττα κατόρθωσε να διατηρήσει επτά μέλη του Γαλλικού προσωπικού της, περιλαμβανομένου του εφημέριου και εξομολογητή της, Ρόμπερτ Φίλιπ.
Η εκδίωξη από τον Κάρολο της Γαλλικής συνοδείας συνδεόταν επίσης στενά με το να μπει κάποια μορφή ελέγχου στις δαπάνες της Ερριέττας. Η Ερριέττα αρχικά δαπανούσε με εκπληκτικό ρυθμό, οδηγώντας σε χρέη που αρκετά έτη μετά εξοφλούνταν ακόμη. Ο νέος πρώτος ταμίας της ήταν ο Ζαν Κάιγ, τον οποίο διαδέχθηκε ο Τζορτζ Καρού και το 1629 ανέλαβε ο Σερ Ρίτσαρντ Ουίν. Ακόμη και μετά τη μεταρρύθμιση της αυλής της Βασίλισσας, οι δαπάνες συνεχίσθηκαν σε υψηλό επίπεδο και παρά τα δώρα από τον Βασιλιά, το 1627 η Ερριέττα έπρεπε να δανείζεται χρήματα μυστικά, και οι λογαριασμοί της Βασίλισσας δείχνουν έναν τεράστιο αριθμό ακριβών φορεμάτων που αγοράσθηκαν στα προπολεμικά χρόνια.
Κατά τα επόμενα λίγα έτη, η νέα αυλή της Βασίλισσας άρχισε να σχηματίζεται γύρω της. Ο Χένρυ Τζέρμυν, Κόμης του Σαιντ Ώλμπανς, έγινε ο ευνοούμενος της και ο υπαρχιθαλαμηπόλος της το 1628. Η Σούζαν Φίλντινγκ, Κόμισσα του Ντένμπι, έγινε η Υπεύθυνη του Βεστιαρίου της Βασίλισσας και έμπιστη φίλη. Απέκτησε αρκετούς αυλικούς νάνους, περιλαμβανομένου του Τζέφρυ Χάντσον και της "μικρής Σάρα". Η Ερριέττα σταθεροποίησε την παρουσία της στο Μέγαρο Σόμερσετ, το Γκρήνουιτς, το Όουτλαντς, το Νόνσατς, το Ρίτσμοντ και το Χόλντενμπυ ως μέρος των γαιών που της δόθηκαν προς εξασφάλιση της εν χηρεία ζωής της (jointure) κατά το 1630· προσέθεσε το Μέγαρο Ουίμπλντον το 1639, αγορασμένο για εκείνη ως δώρο από τον Κάρολο. Επίσης είχε αποκτήσει ένα θηριοτροφείο με σκύλους, μαϊμούδες και πουλιά σε αιχμαλωσία.
Ερριέττα Μαρία και Κάρολος
Ο γάμος της Ερριέττας με τον Κάρολο δεν άρχισε καλά, και η εκδίωξη του Γαλλικού προσωπικού της δεν τον βελτίωσε. Αρχικά η σχέση τους ήταν ψυχρή και διαλεκτική, και η Ερριέττα Μαρία δυσαρεστήθηκε από την πρώτη στιγμή με τον Τζορτζ Βίλλερς, Δούκα του Μπάκιγχαμ, τον ευνοούμενο του Βασιλιά.
Αντί του Καρόλου, μία από τις στενότερες σχέσεις της Ερριέττας τις πρώτες ημέρες του γάμου της ήταν αυτή με τη Λούσυ Χέυ, Κόμισσα του Καρλάιλ. Η Λούσυ ήταν η σύζυγος του Τζέιμς Χέυ, ο οποίος όπως και ο Μπάκιγχαμ είχε υπάρξει ευνοούμενος του Βασιλιά Ιακώβου και ο οποίος ήταν τώρα ένας Κύριος της Κρεβατοκάμαρας του Καρόλου και είχε βοηθήσει στη διαπραγμάτευση του γάμου του Καρόλου με την Ερριέττα. Η Λούσυ ήταν φανατική Προτεστάντισσα, αξιοσημείωτης ομορφιάς και ισχυρή προσωπικότητα. Πολλοί σύγχρονοι πίστευαν ότι ήταν ερωμένη του Μπάκιγχαμ, φήμες τις οποίες η Ερριέττα θα είχε πληροφορηθεί, και έχει διατυπωθεί ότι η Λούσυ προσπαθούσε να ελέγξει τη νέα βασίλισσα για λογαριασμό του. Πέραν αυτών, μέχρι το καλοκαίρι του 1628, οι δύο τους είχαν ιδιαίτερα στενή φιλία, με τη Χέυ να είναι μια από τις κυρίες εν αναμονή της Βασίλισσας.
Η Ερριέττα τελικά απομακρύνθηκε από τη Λούσυ Χέυ το 1634, οδηγούμενη να επικεντρωθεί περισσότερο στον Κάρολο. Οι λόγοι είναι ασαφείς, αν και οι δύο είχαν τις διαφορές τους πρότερα. Η Χέυ ήταν μια διακαής Προτεστάντισσα, για παράδειγμα, και ζούσε μια πιο άσωτη ζωή από ότι η Βασίλισσα· η Ερριέττα μπορεί επίσης να αισθανόταν μάλλον επισκιασμένη από την εμπιστευτική και όμορφη Χέυ.
Η Ερριέττα Μαρία και οι τέχνες
Η Ερριέττα Μαρία είχε μεγάλο ενδιαφέρον για τις τέχνες, και η πατρονίας διάφορων δραστηριοτήτων ήταν ένας από τους διάφορου; τρόπους με τους οποίους προσπάθησε να δημιουργήσει εκδηλώσεις στην αυλή. Η Ερριέττα και ο Κάρολος ήταν "αφοσιωμένοι και ενημερωμένοι συλλέκτες" έργων ζωγραφικής. Η Ερριέττα ήταν συγκεκριμένα γνωστή για την πατρωνία της προς τον Ιταλό ζωγράφο Οράτσιο Τζεντιλέσκι, ο οποίος ήλθε στην Αγγλία με την Ερριέττα το 1626 ως μέρος της ακολουθίας του ευνοουμένου της Φρανσουά ντε Μπασσομπιέρ. Ο Οράτσιο και η κόρη του Αρτεμίζια Τζεντιλέσκι ευθύνονταν για τις τεράστιες ζωγραφιστές οροφές της Οικίας της Βασίλισσας στο παλάτι της Ερριέττας στο Γκρίνουϊτς. Άλλος ευνοούμενος ζωγράφος της Ερριέττας ήταν ο Ιταλός Γκουίντο Ρένι, αλλά επίσης υποστήριζε τους ζωγράφους μινιατούρων Ζαν Πετιτό και Ζακ Μπουρντιέ.
Η Ερριέττα Μαρία έγινε καίριος πάτρωνας στις μάσκες των Στιούαρτ, συμπληρώνοντας το μεγάλο ενδιαφέρον του συζύγου της στους πίνακες και τις εικαστικές τέχνες. Συμμετείχε σε πολλά έργα η ίδια, περιλαμβάνοντας τον ρόλο της ως Αμαζόνα στο "Salmacida Spolia" του Ουίλλιαμ Ντέιβναντ του 1640. Η Ερριέττα επίσης βοήθησε την υποστήριξη των μουσικών έργων του Άγγλου συνθέτη Νίκολας Λάνιερ, και ήταν υπεύθυνη για τον διορισμό του Ντέιβναντ ως Δαφνοστεφούς Ποιητή του Ηνωμένου Βασιλείου το 1638.
Η βασίλισσα επίσης αρεσκόταν στη γλυπτική και σχέδιο του σώματος, και διατήρησε τον σχεδιαστή Ίνιγκο Τζόουνς ως επόπτη των έργων κατά τη δεκαετία του 1630. Όπως ο Κάρολος, η Ερριέττα ήταν ενθουσιώδης με τον σχεδιασμό κήπων, αν και όχι με την κηπουρική η ίδια. Προσέλαβε τον Γάλλο κηπουρό Αντρέ Μολλέ για να δημιουργήσει έναν μπαρόκ κήπο στο Μέγαρο Ουίμπλεντον. Πατρόναρε τον Ουγενότο γλύπτη Υμπέρ Λε Συέρ, και ήταν υπεύθυνη για την πολυτελή δημιουργία του περιβόητου παρεκκλησίου της, το οποίο, αν και απλό στο εξωτερικό, ήταν όμορφα διαμορφωμένο εσωτερικά με χρυσές και αργυρές λειψανοθήκες, ζωγραφιές, αγάλματα, έναν κήπο του παρεκκλησίου και ένα μεγαλοπρεπές ζωγραφικό έργο στην Αγία Τράπεζα από τον Πέτερ Πάουλ Ρούμπενς. επίσης είχε ένα ασυνήθιστο ιεροφυλάκιο, σχεδιασμένο από τον Φρανσουά Ντιουσσάρ για να εκθέσει το Ιερό Μυστήριο.
Η Ερριέττα Μαρία και ο Αγγλικός Εμφύλιος Πόλεμος
Κατά τη δεκαετία του 1640 τα βασίλεια της Αγγλίας, της Σκωτίας και της Ιρλανδίας κυριαρχούνταν από μια σειρά συγκρούσεων που ονομάζονται Αγγλικός Εμφύλιος Πόλεμος ή Πόλεμοι των Τριών Βασιλείων· μέσα στην Αγγλία, η σύγκρουση επικεντρώθηκε στις αντίπαλες παρατάξεις των Βασιλικών (Cavaliers) και των Κοινοβουλευτικών (Roundheads). Η Ερριέττα Μαρία, ως βασίλισσα του Καρόλου, επρόκειτο να αναμειχθεί βαριά σε αυτή τη σύγκρουση που θα κατέληγε στον θάνατο του συζύγου της και την εξόριση της από τη Γαλλία. Υπάρχουν διάφορες σχολές σκέψης σχετικά με τον ρόλο της Ερριέττας κατά την περίοδο του εμφυλίου πολέμου και τον βαθμό ευθύνης της για ην τελική ήττα των Βασιλοφρόνων. Η παραδοσιακή άποψη για τη Βασίλισσα ισχυρίζεται ότι μια γυναίκα με ισχυρή θέληση που κυριαρχούσε επί του ασθενέστερης θέλησης συζύγου της προς το χειρότερο· ο ιστορικός Γουέτζγουντ, για παράδειγμα, τονίζει τη σταθερά αυξανόμενη υπεροχή της Ερριέττας επί του Καρόλου, παρατηρώντας ότι "αναζητούσε τη συμβουλή της σε κάθε θέμα, εκτός της θρησκείας" και πράγματι παραπονιόταν ότι δεν μπορούσε να την κάνει επίσημο μέλος του συμβουλίου του. Η επανερμηνεία τη δεκαετία του 1970 ισχυρίσθηκε ότι ο πολιτικός ρόλος της Ερριέττας ήταν πιο περιορισμένος, αναφέροντας ότι ο Βασιλιάς έλαβε περισσότερες αποφάσεις ο ίδιος προσωπικά. Ο Μπόουν καταλήγει, για παράδειγμα, ότι παρότι είχε μια πολύ στενή προσωπική σχέση με την Ερριέττα, ο Κάρολος σπάνια σπάνια την άκουγε σε ζητήματα κρατικής πολιτικής. Ένα τρίτο, πιο πρόσφατο μοντέλο αναφέρει ότι η Ερριέττα ασκούσε πράγματι πολιτική εξουσία και επιρροή κατά τη διάρκεια της σύγκρουσης, λιγότερο άμεσα αλλά περισσότερο ως αποτέλεσμα των δημόσιων δράσεων και πράξεων της, οι οποίες περιόριζαν και επηρέαζαν τις διαθέσιμες επιλογές του Καρόλου.
Κάζα Μπιάνκα
Η Κάζα Μπιάνκα ή Βίλα Μπιάνκα είναι πολυτελής κατοικία στη Θεσσαλονίκη, η οποία χτίστηκε στις αρχές του εικοστού αιώνα, από τον Ιταλοεβραίο βιομήχανο και εμπορικό αντιπρόσωπο Ντίνο Φερνάντεζ Ντίαζ, σε σχέδια του Πιέτρο Αρριγκόνι. Από το 2013 στεγάζει τη Δημοτική Πινακοθήκη Θεσσαλονίκης. Βρίσκεται στη συμβολή των οδών Βασ. Όλγας και Θεμιστοκλή Σοφούλη.
Ερριέττα Μαρία της Γαλλίας
Προπολεμικά έτη
Καθώς τελείωνε η δεκαετία του 1630, οι σχέσεις μεταξύ των διαφορετικών παρατάξεων που αποτελούσαν την Αγγλική κοινωνία έγιναν αυξανόμενα τεταμένες. Οι διαμάχες για τη θρησκεία, την κοινωνία τα ήθη και την πολιτική εξουσία γίνονταν αυξανόμενα εμφανή στα τελευταία έτη πριν την έκρηξη του πολέμου. Οι ισχυρές πεποιθήσεις της Ερριέττας πάνω στη θρησκεία και η κοινωνική της ζωή στην αυλή σήμαναν ότι η Ερριέττα είχε γίνει μια "αρκετά αντιδημοφιλής βασίλισσα η οποία φαινομενικά ποτέ δεν απαίτησε επιτυχώς έντονο προσωπικό σεβασμό και πίστη από τους υπηκόους της".
Κάζα Μπιάνκα
Ιστορικό
Ο Ντίνο Φερνάντεζ Ντίαζ ήταν γιος του τραπεζίτη Νταβίντ Φερνάντεζ και της Εσθέρ, το γένος Μισραχή, και είχε δύο αδερφές την Μαίρη (Assael) και τη Germaine.
Ήταν συνέταιρος στη ζυθοποιία «Όλυμπος» (στην εταιρία αυτή άλλοι συνέταιροι ήταν μέλη των οικογενειών Αλλατίνη και Μισραχή), η οποία το 1920 συγχωνεύτηκε με τη ζυθοποιία «Νάουσα» και στη συνέχεια εξαγοράστηκε από τον Φίξ. Επίσης είχε ένα μεγάλο οίκο εξαγωγών και μεταξύ άλλων εξήγαγε σιτάρι από τα Βαλκάνια προς την Αγγλία.
Ερριέττα Μαρία της Γαλλίας
Προπολεμικά έτη
Οι θρησκευτικές δραστηριότητες της Ερριέττας φαίνεται να επικεντρώθηκαν στο να φέρει μια μοντέρνα, Ευρωπαϊκή μορφή του 17ου αιώνα μορφή του Καθολικισμού στην Αγγλία. Σε κάποια έκταση, αυτό λειτούργησε, με πολυάριθμες μεταστροφές μέσα στον κύκλο της Ερριέττας· ο ιστορικός Κέβιν Σαρπ ισχυρίζεται ότι υπήρχαν μέχρι 300.000 Καθολικοί της Αγγλίας στα τέλη της δεκαετίας του 1630–ήταν σίγουρα πιο ανοιχτοί στην κοινωνία της αυλής. Ο Κάρολος δέχθηκε αυξανόμενη κριτική για την αποτυχία του να δράσει προς αναχαίτιση της ροής μεταστροφών ατόμων υψηλού προφίλ. Η Ερριέττα διεξήγαγε ακόμη και ρέκβιεμ στο προσωπικό της παρεκκλήσι για τον Ιησουίτη Ρίτσαρντ Μπλάουντ κατά τον θάνατό του 1638. Η Ερριέττα επίσης συνέχισε να παίζει σε θεατρικά με μάσκες καθ' όλη τη δεκαετία του 1630, τα οποία επέφεραν κριτική από την πιο Πουριτανική πτέρυγα της Αγγλικής κοινωνίας. Στα περισσότερα από αυτά τα masques επέλεγε ρόλους σχεδιασμένους να προάγουν τον οικουμενισμό, τον Καθολικισμό, και τη λατρεία της πλατωνικής αγάπης.
Κάζα Μπιάνκα
Ιστορικό
Παντρεύτηκε την Ελβετίδα Blanche de Mayer, την οποία είχε προσλάβει η μητέρα του ως liseuse, και απέκτησε τρία παιδιά: την Aline, την Νίνα και τον Pierre. Η πολυτελής έπαυλη που είναι γνωστή σήμερα ως Κάζα Μπιάνκα, ήταν το δώρο του προς τη γυναίκα του για το γάμο τους και πήρε το όνομά της από το όνομα της Blanche de Mayer (η Κάζα Μπιάνκα ήταν γνωστή και ως Villa Blanche και Villa Bianca αλλά και ως Villa Fernandez).
Ερριέττα Μαρία της Γαλλίας
Προπολεμικά έτη
Το αποτέλεσμα ήταν μια αυξανόμενη δυσανεξία προς την Ερριέττα στην Προτεσταντική Αγγλική κοινωνία, βαθμιαία μετατρεπόμενη σε μίσος. Το 1630, ο Αλεξάντερ Λέιτον, ένας Σκώτος ιατρός, μαστιγώθηκε, σημαδεύτηκε και ακρωτηριάσθηκε επειδή άσκησε κριτική στην Ερριέττα σε ένα φυλλάδιο, πριν φυλακισθεί ισοβίως. Στα τέλη της δεκαετίας του 1630 ο δικηγόρος Ουίλλιαμ Πρυνν, δημοφιλής στους Πουριτανικούς κύκλους, επίσης υπέστη κόψιμο των αυτιών του επειδή έγραψε ότι οι γυναίκες ηθοποιοί ήταν περιβόητες πόρνες, μια ευθεία προσβολή προς την Ερριέττα. Η κοινωνία του Λονδίνου θα κατηγορούσε την Ερριέττα για την Ιρλανδική Εξέγερση του 1641, που πιστευόταν ότι ενορχηστρώθηκε από τους Ιησουίτες με τους οποίους συνδεόταν στη φαντασία του λαού. Η ίδια η Ερριέττα ήταν σπάνια ορατή στο Λονδίνο, καθώς ο Κάρολος και εκείνη είχαν κατά μεγάλο βαθμό αποσυρθεί από τη δημοσιότητα κατά τη διάρκεια της δεκαετίας του 1630, και λόγω της επιθυμίας τους για ιδιωτικότητα και λόγω του κόστους των εκδηλώσεων της αυλής.
Κάζα Μπιάνκα
Ιστορικό
Η πολυτελής αυτή έπαυλη φέρεται να χτίστηκε τη διετία 1911-1913. Ο Ιταλός αρχιτέκτονας Πιέτρο Αρριγκόνι πρέπει να είχε ολοκληρώσει την αρχιτεκτονική μελέτη το 1911, την περίοδο εκείνη όμως αναγκάστηκε, λόγω του ιταλοτουρκικού πολέμου, να εγκαταλείψει τη Θεσσαλονίκη. Κατά την απουσία του η κατασκευή της έπαυλης συνεχίστηκε από το συνεργείο του Ντεμπρελή Τζώρτζη Σιαγά ο οποίος, μαζί με τον πατέρα του Γιάννη, ολοκλήρωσε το κτίριο το 1913. Ο Αρριγκόνι επέστρεψε στην πόλη μετά την απελευθέρωσή της και την ενσωμάτωσή της στο ελληνικό κράτος.
Ερριέττα Μαρία της Γαλλίας
Προπολεμικά έτη
Κατά το 1641, μια συμμαχία Κοινοβουλευτικών υπό τον Τζον Πυμ είχαν αρχίσει να ασκούν αυξανόμενη πίεση στον Βασιλιά Κάρολο, ο οποίος ήταν κατατροπωμένος μετά την αποτυχία αρκετών πολέμων. Η Κοινοβουλευτική παράταξη κατόρθωσε τη σύλληψη κα ακόλουθη εκτέλεση των συμβούλων του Βασιλιά, του Αρχιεπισκόπου Ουίλλιαμ Λωντ και του Τόμας Ουέντγουορθ, Κόμητα του Στράφορντ. Ο Πυμ τότε έστρεψε την προσοχή του στην Ερριέττα ως ένα τρόπο να πιέσει περαιτέρω τον Κάρολο. Η Μεγάλη Διαμαρτυρία (Grand Remonstrance) που πέρασε από το Κοινοβούλιο στο τέλος του 1641, για παράδειγμα, δεν ανέφερε τη Βασίλισσα ονομαστικά, αλλά ήταν ξεκάθαρο σε όλους ότι εκείνη ήταν μέρος της Ρωμαιοκαθολικής συνωμοσίας την οποία ανέφερε και καταδίκαζε η διαμαρτυρία. Ο έμπιστος σύμβουλος της Ερριέττας, Χένρι Τζέρμυν, Κόμης του Σαιντ Ώλμπανς, ο οποίος είχε προσηλυτιστεί στον Καθολικισμό στη διάρκεια της δεκαετίας του 1630, υποχρεώθηκε να εγκαταλείψει τη χώρα με προορισμό την ηπειρωτική Ευρώπη έπειτα από το Στρατιωτικό Πραξικόπημα του 1641.
Κάζα Μπιάνκα
Ιστορικό
Μετά την απελευθέρωση της Θεσσαλονίκης το όνομα της οικογένειας του Ντίνο Φερνάντεζ Ντίαζ έγινε γνωστό λόγω του ειδυλλίου της κόρης του Αλίνε με τον έφεδρο ανθυπολοχαγό του ελληνικού στρατού Σπύρο Αλιμπέρτη που συγκλόνισε την κοινωνία της εποχής. Καθώς ο Αλιμπέρτης ήταν Καθολικός για να παντρευτεί την κόρη του Ντίνο Φερνάντεζ θα έπρεπε και εκείνη να βαπτιστεί Καθολική γεγονός που έβρισκε αντίθετη όλη της την οικογένεια. Έτσι οι δύο νέοι αποφάσισαν να φύγουν μαζί από τη Θεσσαλονίκη και εγκαταστάθηκαν αρχικά στην Αθήνα όπου αφού βαπτίστηκε χριστιανή η Αλίνε τελέστηκε ο γάμος τους. Λίγο αργότερα αφού αποκαταστάθηκαν οι σχέσεις του ζευγαριού με την οικογένεια του Ντίνο Φερνάντεζ ο Σπύρος Αλιμπέρτης και η σύζυγός του επέστρεψαν στη Θεσσαλονίκη και εγκαταστάθηκαν στην Κάζα Μπιάνκα.
Ερριέττα Μαρία της Γαλλίας
Πρώτος Αγγλικός Εμφύλιος Πόλεμος (1642–1646)
Τον Αύγουστο του 1642, όταν τελικά άρχισε ο Πρώτος Αγγλικός Εμφύλιος Πόλεμος, η Ερριέττα ήταν στη Χάγη, κατά τη διάρκεια μιας περιοδείας στην Ευρώπη που είχε σκοπό να συγκεντρώσει χρήματα προς υποστήριξη των Βασιλοφρόνων. Η Ερριέττα Μαρία επικεντρώθηκε στο να μαζέψει χρήματα από τα βασιλικά κοσμήματα, και προσπαθώντας να πείσει τον Φρειδερίκο Ερρίκοτης Οράγγης και τον Χριστιανό Δ΄ της Δανίας να υποστηρίξουν την υπόθεση του Καρόλου. Κατά τη διάρκεια αυτής της περιόδου δεν ήταν καλά στην υγεία της, υποφέροντας από πονόδοντο, πονοκεφάλους, ένα κρύωμα και βήχα. Οι διαπραγματεύσεις της Ερριέττας ήταν δύσκολες· τα μεγαλύτερα κομμάτια των κοσμημάτων ήταν πολύ ακριβά για να πωληθούν εύκολα, και επιπλέον πολιτικά επισφαλή– πολλοί αγοραστές αποθαρρύνονταν από το ενδεχόμενο ένα μελλοντικό Αγγλικό Κοινοβούλιο να προσπαθήσει να τα επαναδιεκδικήσει, ισχυριζόμενο ότι είχαν πωληθεί παράνομα από την Ερριέττα. Η Ερριέττα τελικά επέτυχε μερικώς στις διαπραγματεύσεις της, συγκεκριμένα για τα μικρότερα κομμάτια, αλλά περιγράφηκε στον Αγγλικό τύπο να ξεπουλά τα κοσμήματα του στέμματος σε ξένους ώστε να αγοραστούν όπλα για μια θρησκευτική σύγκρουση, ενισχύοντας την αντιδημοτικότητά της στην Αγγλία. Προέτρεψε τον Κάρολο, ο οποίος βρισκόταν τότε στο Γιορλκ, να αναπτύξει συγκεκριμένη δράση και να ασφαλίσει το στρατηγικό λιμάνι του Χαλ με την πρώτη ευκαιρία, απαντώντας οργισμένα στις αναβολές ανάληψης δράσης εκ μέρους του.
Κάζα Μπιάνκα
Ιστορικό
Το 1941 η Κάζα Μπιάνκα επιτάχθηκε και ο όροφος του κτιρίου χρησιμοποιήθηκε ως κατοικία του Ιταλού προξένου ενώ το ζεύγος Αλιμπέρτη συνέχισε να κατοικεί στο ισόγειο. Αργότερα η έπαυλη πέρασε στους Γερμανούς. Όταν ξεκίνησαν οι διωγμοί των Εβραίων το ζεύγος Αλιμπέρτη αναγκάστηκε να κρυφτεί ενώ ο Ντίνο Φερνάντεζ μαζί με άλλα μέλη της οικογένειας του και με μέλη άλλων εβραϊκών οικογενειών της Θεσσαλονίκης διέφυγε στην Ιταλία. Εκεί εγκαταστάθηκαν σε ένα ξενοδοχείο στο χωριό Μέινα στην λίμνη Ματζιόρε όπου το 1943 δολοφονήθηκαν από άνδρες των SS.
Ερριέττα Μαρία της Γαλλίας
Πρώτος Αγγλικός Εμφύλιος Πόλεμος (1642–1646)
Στις αρχές του 1643, η Ερριέττα προσπάθησε να επιστρέψει στην Αγγλία. Η πρώτη προσπάθεια να περάσει από τη Χάγη δεν ήταν εύκολη· πληγέν από θύελλες, το πλοίο της παραλίγο να βυθιστεί και αναγκάσθηκε να επιστρέψει στο λιμάνι. Η Ερριέττα χρησιμοποίησε την καθυστέρηση για να πείσει τον Δούκα να απελευθερώσει ένα φορτίο πλοίου με όπλα για τον Βασιλιά, το οποίο είχε κρατηθεί μετά από παράκληση του Κοινοβουλίου. Αψηφώντας τους αστρολόγους της, οι οποίοι προέβλεψαν καταστροφή, επέτρεψε πάλι στη θάλασσα στο τέλος Φεβρουαρίου. Αυτή η δεύτερη προσπάθεια ήταν επιτυχής και απέφυγε το Κοινοβουλευτικό ναυτικό για να αποβιβαστεί στο Μπρίντλινγκτον του Γιόρκσρ με στρατεύματα και όπλα. Τα καταδιωκτικά ναυτικά σκάφη τότε βομβάρδισαν την πόλη, αναγκάζοντας το βασιλικό κόμμα να καλυφθεί στα γειτονικά χωράφια, παρ'όλα αυτά, η Ερριέττα επέστρεψε μέσα στην επίθεση για να πάρει τον σκύλο της Mitte που τον είχε ξεχάσει το προσωπικό της.
Κάζα Μπιάνκα
Ιστορικό
Για μερικά χρόνια τη δεκαετία του εξήντα, στον όροφο της έπαυλης λειτούργησε νηπιαγωγείο και δημοτικό σχολείο ενώ το ζεύγος Αλιμπέρτη συνέχιζε να διαμένει στο ισόγειο. Το 1965 η έπαυλη αγοράστηκε από τους Ν. και Γ. Τριάρχου και τους Σουζάνα και Σολομών Μαλλάχ.
Το 1976 ολοκληρώθηκε η διαδικασία χαρακτηρισμού από τις αρμόδιες υπηρεσίες της Κάζα Μπιάνκα ως έργο τέχνης. Στο μεταξύ όμως είχαν ξεκινήσει παράνομες ενέργειες, που συνεχίστηκαν και αργότερα, όπως η αφαίρεση των πατωμάτων του κτιρίου, των ξυλόγλυπτων πορτών, κουφωμάτων κ.α. και κυρίως των δοκαριών που οδήγησε στην κατάρρευση των ορόφων και του κεντρικού τμήματος της στέγης του κτιρίου. Ο σεισμός πάντως της Θεσ/νίκης το 1978 δεν προκάλεσε ζημιές στο κτίριο. Τρεις φορές το 1977, το 1981 και το 1983 έγιναν αιτήσεις αποχαρακτηρισμού του κτιρίου αλλά οι αντίστοιχες αποφάσεις ήταν αρνητικές. Τελικά το 1993 συντάχτηκε μελέτη αποκατάστασης του κτιρίου από ομάδα αρχιτεκτόνων και πολιτικών μηχανικών με επικεφαλής τον καθηγητή Νικόλαο Μουτσόπουλο και οι εργασίες αναστήλωσης έγιναν την τριετία 1994-1997. Από το 2013 στην Κάζα Μπιάνκα στεγάζεται η Δημοτική Πινακοθήκη Θεσσαλονίκης.
Ερριέττα Μαρία της Γαλλίας
Πρώτος Αγγλικός Εμφύλιος Πόλεμος (1642–1646)
Η Ερριέττα Μαρία πέρασε το φθινόπωρο και τον χειμώνα του 1643 στην Οξφόρδη με τον Κάρολο, όπου εκείνη προσπάθησε, όσο καλύτερα μπορούσε, να διατηρήσει την ευχάριστη ζωή της αυλής την οποία είχαν απολαύσει πριν τον πόλεμο. Η Βασίλισσα ζούσε στα καταλύματα του φύλακα στο Κολλέγιο Μέρτον, διακοσμημένα με τα βασιλικά έπιπλα τα οποία είχαν φέρει από το Λονδίνο. Οι συνήθεις παρέες της Βασίλισσας ήταν παρούσες: ο Ντένμπυ, ο Ντάβεναντ, οι νάνοι της· τα δωμάτιά της διέσχιζαν σκύλοι, περιλαμβανομένου του Μιτ. Η ατμόσφαιρα στην Οξφόρδη ήταν ένας συνδυασμός οχυρωμένης πόλης και βασιλικής αυλής, και η Ερριέττα συχνά ένιωθε ανησυχία.
Κάζα Μπιάνκα
Το κτίριο
Στα τέλη του 19ου και τις αρχές 20ού αιώνα κυριάρχησε στη Θεσσαλονίκη το αρχιτεκτονικό ρεύμα του εκλεκτικισμού. Το αρχιτεκτονικό αυτό ρεύμα συνδύαζε στοιχεία από διαφορετικούς αρχιτεκτονικούς ρυθμούς, τα οποία όμως χρησιμοποιούνταν με τέτοιο τρόπο ώστε το σύνολο που προέκυπτε να είναι ενιαίο. Η Κάζα Μπιάνκα είναι χαρακτηριστικό δείγμα αυτού του αρχιτεκτονικού ρεύματος. Στη Θεσσαλονίκη το αρχιτεκτονικό ρεύμα του εκλεκτικισμού ακολουθούν επίσης η Βίλα Πετρίδη και η Βίλα Μορντώχ που κτίσθηκαν την ίδια περίοδο.
Αποτελείται από ημιυπόγειο, υπερυψωμένο ισόγειο, έναν όροφο και ένα δεύτερο όροφο –σοφίτα (mansarde). Όταν στην έπαυλη έμενε η οικογένεια του Ντίνο Φερναντεζ και στη συνέχεια το ζεύγος Αλιμπέρτη στο ημιυπόγειο ήταν τα δωμάτια του υπηρετικού προσωπικού και άλλοι βοηθητικοί χώροι, στο ισόγειο ήταν δύο υπνοδωμάτια, το γραφείο, ένα σαλόνι, η τραπεζαρία, το μαγειρείο, ένα λουτρό και βοηθητικοί χώροι, στον πρώτο όροφο υπήρχαν κυρίως υπνοδωμάτια και χώροι που χρησιμοποιούνταν από το υπηρετικό προσωπικό (οι οποίοι διαμορφώθηκαν ανάλογα όταν τη δεκαετία του εξήντα λειτούργησε στον πρώτο όροφο της έπαυλης δημοτικό και νηπιαγωγείο) και στο δεύτερο όροφο –σοφίτα (mansarde) υπήρχαν δωμάτια στα οποία έπαιζαν τα παιδιά, η βιβλιοθήκη και χώροι που επίσης χρησιμοποιούνταν από το υπηρετικό προσωπικό.
Ερριέττα Μαρία της Γαλλίας
Πρώτος Αγγλικός Εμφύλιος Πόλεμος (1642–1646)
Κατά τις αρχές του 1644, όμως, η στρατιωτική κατάσταση του Βασιλιά είχε αρχίσει να χειροτερεύει. Οι Βασιλικές δυνάμεις στα βόρεια ήταν υπό πίεση, και μετά την ήττα τους στη μάχη του Άλσφορντ τον Μάρτιο, η βασιλική πρωτεύουσα στην Οξφόρδη ήταν λιγότερο ασφαλής. Η Βασίλισσα ήταν έγκυος στη μελλοντική Πριγκίπισσα Ερριέττα και λήφθηκε η απόφαση εκείνη να αποσυρθεί δυτικά στο Μπαθ. Ο Κάρολος ταξίδεψε μαζί της μέχρι το Άμπινγκτον προτού επιστρέψει στην Οξφόρδη με τους γιους του– ήταν η τελευταία φορά που είδε ο ένας τον άλλο.
Κάζα Μπιάνκα
Το κτίριο
Η κεντρική είσοδος της έπαυλης, στην οποία οδηγεί ένα μαρμάρινο μπαρόκ κλιμακοστάσιο, βρίσκεται στην ανατολική πλευρά του κτιρίου. Στη βόρεια πλευρά υπάρχει δευτερεύουσα είσοδος. Στην ανατολική και στη δυτική πλευρά υπάρχουν βεράντες, ημιυπαίθριοι και στεγασμένοι εξώστες και μπαλκόνια.
Ερριέττα Μαρία της Γαλλίας
Πρώτος Αγγλικός Εμφύλιος Πόλεμος (1642–1646)
Η Ερριέττα Μαρία ουσιαστικά συνέχισε νοτιοδυτικά μετά το Μπαθ προς το Έξετερ, όπου σταμάτησε, περιμένοντας την επικείμενη εργασία της. Εν τω μεταξύ, όμως, οι Κοινοβουλευτικοί στρατηγοί Κόμης του Έσσεξ και Ουίλλιαμ Ουόλλερ είχαν δημιουργήσει ένα σχέδιο για να εκμεταλλευτούν την κατάσταση. Ο Ουόλλερ θα συνέχιζε και θα κατατρόπωνε τον Βασιλιά και τις δυνάμεις του, ενώ ο Έσσεξ θα χτυπούσε νότια στο Έξετερ με σκοπό να αιχμαλωτίσει την Ερριέττα και ούτως να αποκτήσει μια πολύτιμη ευνοϊκή υπεροχή επί του Καρόλου. Κατά τον Ιούνιο, οι δυνάμεις του Έσσεξ έφθασαν στο Έξετερ. Η Ερριέττα Μαρία είχε άλλη μία δύσκολη γέννα, και ο Βασιλιάς έπρεπε προσωπικά να απευθυνθεί στον συνηθισμένο τους γιατρό, τον Ντε Μαγιέρν, να ρισκάρει να αφήσει το Λονδίνο για να έλθει κοντά της. Η Βασίλισσα πονούσε αρκετά και αγωνιούσε, αλλά αποφάσισε ότι η απειλή από τον Έσσεξ ήταν πολύ μεγάλη· αφήνοντας το βρέφος Ερριέττα στο Έξετερ λόγω του ρίσκου του ταξιδιού της, σάλπαρε από το Φάλμουθ σε ένα ολλανδικό σκάφος για τη Γαλλία στις 14 Ιουλίου. Παρότι δέχθηκε πυρά από ένα Κοινοβουλευτικό πλοίο, συμβούλευσε τον καπετάνιο της να πλεύσει, φθάνοντας στη Βρέστη στη Γαλλία και στην προστασία της γαλλικής της οικογένειας.
Κάζα Μπιάνκα
Πηγή
Κατηγορία:Κτίρια και κατασκευές στη Θεσσαλονίκη Κατηγορία:Διατηρητέα κτίρια στη Θεσσαλονίκη Κατηγορία:Μουσεία στη Θεσσαλονίκη Κατηγορία:Μουσεία τέχνης στην Ελλάδα
Ερριέττα Μαρία της Γαλλίας
Πρώτος Αγγλικός Εμφύλιος Πόλεμος (1642–1646)
Κατά το τέλος του έτους, η θέση του Καρόλου γινόταν ασθενέστερη και χρειαζόταν απελπισμένα η Ερριέττα να συγκεντρώσει επιπλέον χρήματα και στρατό από την ήπειρο. Οι εκστρατείες του 1645 ήταν κακές για τους Βασιλόφρονες, όμως, και η απόκτηση και δημοσίευση της αλληλογραφίας μεταξύ του Καρόλου και της Ερριέττας μετά τη Μάχη του Νέιζμπυ αποδείχθηκε τεραστίως ζημιογόνα για το στρατόπεδο των μοναρχικών. Η Μάχη του Νέιζμπυ τον Ιούνιο και η Μάχη του Λάνγκπορτ τον Ιούλιο ήταν δύο αποφασιστικές αναμετρήσεις όπου οι Κοινοβουλευτικοί ουσιαστικά κατέστρεψαν τις στρατιές του Καρόλου. Τελικά, τον Μάιο του 1646 ο Κάρολος αναζήτησε καταφύγιο με έναν Πρεσβυτεριανό Σκωτικό στρατό στο Σάουθγουελ του Νόττιγχαμσιρ.
Δεύτερος και Τρίτος Εμφύλιος Πόλεμος (1648–1651)
340px|μικρογραφία|δεξιά|Η αυλή της Ερριέττας Μαρίας στην εξορία έδρευε στο St. Germain en Laye, το οποίο φαίνεται εδώ περίπου το 1660 σε ένα [[Χαρακτική|χαρακτικό του Ισραέλ Σιλβέστρ.]]